الجزایر موقتی پرزیدنتی عبدالقا‌دیر بن صالح، قورولا‌جاق موستقیل میللی کومیسیونلا سئچیم‌لرین "90 گون عرضینده شفاف و عدالت‌لی شکیلده باش وئرمه‌سی اوچون چالیشاجاغینی" سؤیله‌دی.
عبدالعزیز بوتفلیکه‌نین ایستعفاسین‌دان سونرا الجزایر پارلامنتی‌نین ایکی مجلیسی‌نین دونن حیاتا کئچیردیگی بیرگه ایجلاس‌دان سونرا آنایاسایا گؤره موقتی پرزیدنت وظیفه‌سینه گلن بن صالح، ایلک میللته مراجعت نیطقیندا،
گؤرئویم عرضینده 90 گون مدتینده سئچیم‌لرین حیاتا کئچیریلمه‌سی اوچون سونونا قدر چالیشاجاغام." دئدی.
بن صالح، اؤلکه‌ده باش وئرن اعتراضلاردا وظیفه ساحه امنیت گوج‌لرینی "چتین زامان‌لاردا پروفسیونلجه داوراندیغی اوچون" تقدیر ائده‌رک، " آنایاسانین رولونون کنارا چیخمایان، اؤلکه‌نین ایچینده اولدوغو بحران‌دان چیخماق اوچون آنایاسانی رهبر گؤرن اوردویا تشککور ائدیرم." دئیه دانیشدی.
موقتی پرزیدنت بن صالح، "سئچیم‌لرین شفاف و عدالت‌لی شکیلده باش وئرمه‌سی اوچون میللی بیر کومیسیون قورولا‌جاق. بو کومیسیون سئچیم‌لرین شفاف حیاتا کئچیریلمه‌سی موضوعسون‌داکی قرارلاریندا موستقیل اولا‌جاق." ایفاده‌لرینی ایستیفاده ائتدی.
آنایاسایا گؤره، 90 گون عرضینده باش توتا‌جاق سئچیم‌لرده اؤزونون نامیزد اولمایاجاغینی وورغولایان بن صالح، سؤزلرینی بئله تاماملادی:
گئچیجی پرزیدنت وظیفه‌مده، شفاف، دموکراتیک یول‌لارلا سئچیلمیش پرزیدنتینه وظیفه‌می تحویل وئرمگی و یئنی الجزایرین قورولماسینی تامین ائتمگی اومید ائدیرم".
دیگر طرف‌دن، الجزایر حکومت سؤزچوسو حسن ربیهی، "رژیمی یاخشی‌لاش‌دیرماق دئویرمه‌یه یؤنه‌لن شعارلار، کاوسا یول آچا‌جاق. حکومتین تعریفی نه اولورسا اولسون، هامی‌سی بو اؤلکه‌نین اؤولادلاریندان‌ فورمالاشیر." دئدی.
